на провизиите съгласно счетоводните правила. Отчитат се също прогнозните загуби. Данни за загубите се събират за всеки отделен заем, т.е. сумиране на данните за отделните загуби от експозиции, обезпечени с недвижим имот.
 13.
 Референтна дата: за отчитането на загубите се използва размерът на експозицията при неизпълнението.
 а)
 загубите следва да се отчитат за всички неизпълнения по заеми, обезпечени с недвижим имот, настъпили по време на съответния отчетен период, независимо от това дали обработката е приключена през периода. Загубата, отчетена към 30 юни, се отнася за периода от 1 януари до 30 юни, а тази, отчетена към 31 декември, се отнася за цялата календарна година. Възможно е периодът между неизпълнението и настъпването на загубата да бъде по-дълъг, затова, когато обработката не е приключена през отчетния период, се отчита прогнозна загуба (в която е отразена неприключената обработка);
 б)
 за всички неизпълнения, регистрирани през отчетния период, са възможни три сценария: i) заемът, по който има неизпълнение, може да бъде преструктуриран, така че вече да не бъде третиран като заем, по който има неизпълнение (няма регистрирана загуба); ii) всички обезпечения са били реализирани (приключена обработка, известна е действителната загуба); или iii) неприключена обработка (използват се прогнозни загуби). При отчитането на загубите се включват само загубите по сценарий ii) реализация на обезпечението (регистрирани загуби) и сценарий iii) неприключена обработка (прогнозни загуби);
 в)
 тъй като загуби се отчитат само за експозиции, по които има неизпълнение през отчетния период, в отчетните данни не се отразяват промените на загуби по експозиции, при които неизпълнението е настъпило през предходни отчетни периоди. Т.е. не се отчитат постъпленията от реализацията на обезпечението през следващ отчетен период или реализираните в по-малка степен разходи от прогнозните.
 14.
 Роля на оценката на имота: датата на последната оценка на имота преди датата на неизпълнение по експозицията се взема като референтна дата за отчитането на частта от експозицията, обезпечена с ипотеки върху недвижим имот. След неизпълнението имотът може да бъде преоценен. Въпреки това новата оценка не следва да се използва за установяване на частта от експозицията, която първоначално е била напълно (и изцяло) обезпечена с ипотеките върху недвижим имот. Все пак новата стойност на имота се взема предвид при отчитането на икономическата загуба (намаляването на стойността на имота е част от икономическите разходи). С други думи, последната оценка на имота преди датата на неизпълнение се използва, за да се определи частта от загубата, която трябва да бъде отчетена в поле 010 (определяне на стойностите на експозиция, която е напълно и изцяло обезпечена), а преоценената стойност на имота се използва за сумата, която трябва да бъде отчетена (прогнозната стойност може да бъде изчислена въз основа на обезпечението) в полета 010 и 030.
 15.
 Третиране на продажби на заеми през отчетния период: институцията, която има съответната експозиция към края на отчетния период, отчита загуби, но само ако по тази експозиция е установено неизпълнение.
 5. Указания относно конкретни позиции
 Колони
 010
 Сбор на загубите от кредитиране до референтните проценти
 Член 101, параграф 1, съответно букви а) и г) от РКИ
 Пазарната стойност и ипотечната заемна стойност съгласно член 4,